recursal/SuperWikiNEXT-32B huggingface dataset:
Ιερός Ναός Αγίας Δύναμης Σπάτων σε ώρα τελετής
Αθλητικό κέντρο με γήπεδα μπάσκετ στο κέντρο της Χριστούπολης
Η **Χριστούπολη** είναι προάστιο των Σπάτων σε απόσταση περίπου 1,5 χλμ. βόρεια από την κύρια πόλη σε υψόμετρο 129 μέτρα και σε ενα σημαντικό κομβικό σημείο επειδή διασχίζεται στα δυτικά απο την Οδό Αγίου Δημητρίου έναν δρόμο με τεράστια συγκοινωνιακή σημασία. Η Αγίου Δημητρίου ξεκινά απο την αρχή της περιφερειακής Λεωφόρου των Σπάτων, περίπου σε 1,3 χλμ. φτάνει στον οικισμό της Χριστούπολης, στα μέσα της απόστασης στα ανατολικά του δρόμου βρίσκεται το Δημοτικό Νεκροταφείο των Σπάτων που λειτουργεί από το 1900 στην παλιά εκκλησία του Αγίου Δημητρίου. Η έξοδος της Περιφερειακής Υμηττού γίνεται επίσης στην οδό Αγίου Δημητρίου περίπου 1,2 χλμ. βόρεια της Χριστούπολης απο τα δυτικά ενώ σε άλλα 800 μέτρα βόρεια η Οδός Αγίου Δημητρίου καταλήγει στη Λεωφόρο Μαραθώνος στα όρια της Παλλήνης με το Πικέρμι πολύ κοντά στον οικισμό Φοίνικα. Συνορεύει από παντού με αγροτικές εκτάσεις στα βόρεια βρίσκεται κοντύτερα με την συνοικία Φοίνικας Σπάτων, στα δυτικά με τη συνοικία Άγιος Νικόλαος Μπούρα και στα νότια με την πόλη των Σπάτων.

Δημιουργία του οικισμού
-----------------------

Ο οικισμός άρχισε να δημιουργείται το 1950 σε μια περιοχή που παλιότερα ήταν χωράφια και αμπελώνες των Σπαταναίων στην θέση Πέτρα Γυαλού, μέχρι το 1960 έχει γίνει επίσημα η δημιουργία του οικισμού με την ίδρυση του Εξωραιστικού Συλλόγου Χριστούπολης Σπάτων. Το 1958 ανεγέρθη το εκκλησάκι της Αγίας Δύναμης το θρησκευτικό κέντρο της Χριστούπολης ένα γραφικό πέτρινο εκκλησάκι με κεραμιδένια στέγη, εορτάζει στις 8 Σεπτεμβρίου εκεί τελούνται τακτικά σήμερα γάμοι και δεξιώσεις. Ο οικισμός της Χριστούπολης εντάχθηκε στο σχέδιο πόλης το 1992 είναι κτισμένος σε μια περιορισμένη έκταση λίγων οικοδομικών τετραγώνων διαθέτει παιδική χαρά και αθλητικό κέντρο. 
Η εξέλιξη του πληθυσμού γίνεται με αργό και σταθερό βαθμό περισσότερο έντονο τα τελευταία χρόνια, η απογραφή του 2001 κατέγραψε 230 κατοίκους και η απογραφή του 2011 518 κατοίκους. Με την ένταξη του στο Σχέδιο Πόλης το 1992 αποτελεί συνοικία του δήμου Σπατών - Λούτσας, από το 2011 αποτελεί όπως είναι φυσικό τμήμα του ευρύτερου Καλλικρατικού Δήμου Σπάτων - Αρτέμιδας.

Παραπομπές
----------

1. ↑  (Ελληνικά) *Βάση δεδομένων της Ελληνικής Στατιστικής Αρχής*.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Χριστούπολη**  |

* Διαδικτυακός Τόπος Δήμου Σπάτων-Αρτέμιδος
* Πολιτιστικός Σύλλογος Σπατών
Η **Ερμεντάρια (Hermentaria)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,13. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από το γαλλικό χωρίο Ερμάν (Herment) στην Ωβέρνη.

Φυσικά χαρακτηριστικά
---------------------

Η διάμετρος της Ερμεντάριας υπολογίσθηκε σε 106,5 χιλιόμετρα (από δεδομένα του IRAS), ενώ η μάζα της εκτιμάται σε 1,27 τετράκις εκατομμύριο τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,219 (από δεδομένα του IRAS). Η Ερμεντάρια περιστρέφεται γύρω από τον εαυτό της μία φορά κάθε 19 ώρες και 24,5 λεπτά, μία αρκετά αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000346.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 345 Τερτσιντίνα | 346 Ερμεντάρια | 347 Παριάνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Τομά Βούσιτς Πέρισιτς** (*σερβικά: Тома Вучић Перишић*) (Μπάρικ 1787 ή 1788 – Βελιγράδι 1859) ήταν Σέρβος οπλαρχηγός της πρώτης και της δεύτερης Σερβικής εξέγερσης, ο πλουσιότερος και από τους πιο ισχυρούς ανθρώπους στη Σερβία το πρώτο μισό του 19ου αιώνα.

Βιογραφία
---------

Ο Πέρισιτς ήταν γιος του Περίσσα και της Στάνα, ζούσαν στο ίδιο σπίτι μαζί με τον αδελφό του Πάβλε ο οποίος ήταν ο πατέρας του Μητροπολίτη Μελεντίγια Παύλοβιτς (1776 - 1833). Όταν γεννήθηκε η οικογένεια του βρισκόταν στον δρόμο για το Σίρμιο της τότε Αυστροουγγαρίας και έπειτα από έναν χρόνο επέστρεψαν στη Σερβία

Στην Πρώτη Σερβική εξέγερση πήρε μέρος σε πολλές μάχες και στο πλευρό του Καραγιώργη. Στη Δεύτερη Σερβική Εξέγερση ήταν στο πλευρό του πρίγκιπα Μίλος όπου τον είχε διορίσει υπασπιστή του.

Ήταν ο πρώτος αστυνομικός της Σερβίας και του καθεστώτος του πρίγκιπα Μίλος Ομπρένοβιτς κατά τη διάρκεια της εξέγερσης Τζιάκοβα το 1825 και της εξέγερσης Μιλετίνα το 1835. Χρημάτισε υπουργός άμυνας της Σερβίας περίπου για έναν μήνα το 1834, την ίδια περίοδο ήταν αντιβασιλέας της Σερβίας. Ήταν από τους πιο πλούσιους και ισχυρούς Σέρβους της εποχής του. Ήταν ο ηγέτης των υπερασπιστών του συντάγματος που οδήγησαν τη δυναστεία Ομπρένοβιτς να υπογράψει νέο σύνταγμα που περιόριζε τις εξουσίες της. Με την επιστροφή του πρίγκιπα Μίλος στην εξουσία φυλακίστηκε επειδή είχε υποστηρίξει τον Αλέξανδρο Καραγιόργεβιτς και πέθανε στη φυλακή κάτω από μυστηριώδεις συνθήκες το 1859.

Παραπομπές
----------

1. ↑  www.biolex.ios-regensburg.de/BioLexViewview.php?ID=1865.
2. ↑  Зубне протезе Томе Вучића Перишића - Пројекат Растко
3. ↑  Радомир Поповић, *Тома Вучић Перишић, Историјски институт, Посебна издања; Књига 44*. Београд 2003. стр. 15-18
4. ↑  Tvorac Grada
5. ↑  Тома Вучић Перишић,srpskaenciklopedija.org
6. ↑  obrenovic.htm Βιογραφία του Μιχαήλο Ομπρένοβιτς[*νεκρός σύνδεσμος*]
7. ↑  Радио Оаза - Тома Вучић - Перишић

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1084739
* LCCN: n85263752
* ISNI: 0000 0000 2582 9406
* GND: 129205419

 |

 |
Ο **Τζον Μάικλ Μακ Ντόνα** (John Michael McDonagh) είναι Βρεταννός σεναριογράφος και σκηνοθέτης ιρλανδικής καταγωγής, αδελφός του γνωστού θεατρικού συγγραφέα Μάρτιν Μακ Ντόνα.

Η οικογένεια Μακ Ντόνα εγκατέλειψε την Ιρλανδία λίγο πριν από τη γέννηση του Μάρτιν και κατέφυγε στο Κάμπεργουελ, ένα προάστιο του Λονδίνου. Τα παιδιά όμως δεν έχασαν την επαφή τους με την Ιρλανδία καθώς την επισκέπτονταν κάθε καλοκαίρι. Έτσι περνούσαν τους καλοκαιρινούς μήνες μεταξύ της ιδιαίτερης πατρίδας της μητέρας τους, το Easkey στο Sligo και εκείνης του πατέρα τους, το Κονεμάρα (Connemara) στο Γκάλγουει (Galway). Ο Τζον Μάικλ εγκατέλειψε το σχολείο στα δεκαέξι του και αποφάσισε να ασχοληθεί με τη συγγραφή. Το παράδειγμα του άλλωστε θα ακολουθήσει αργότερα και ο μικρότερος αδερφός του.

Οι γονείς τους ήταν άνθρωποι της εργατικής τάξης: Ο πατέρας τους δούλευε στις οικοδομές και η μητέρα τους ως παραδουλεύτρα. Όταν εκείνοι επέλεξαν να συνταξιοδοτηθούν πρόωρα προκειμένου να επιστρέψουν στη γενέτειρά τους, o Τζον Μάικλ πήρε την απόφαση, μαζί με τον μικρότερο αδερφό του και αργότερα γνωστό θεατρικό συγγραφέα) Μάρτιν, να μείνουν στο Λονδίνο και να αφοσιωθούν στη συγγραφή σεναρίων. 

Έγινε ευρύτερα γνωστός με την ταινία The Guard που μεταφράστηκε στα ελληνικά ως "Εκτός νόμου και χρόνου", της οποίας ανέλαβε και τη σκηνοθεσία και το σενάριο.

Σενάρια
-------

* *The Second Death* (μικρού μήκους-2000)
* *Ned Kelly* (2003)
* *Εκτός νόμου και χρόνου*, (The Guard -2011)

Σκηνοθεσία
----------

* *The Second Death* (μικρού μήκους-2000)
* *Εκτός νόμου και χρόνου*, (The Guard -2011)

Σημειώσεις
----------

1. ↑  *Companies House*. IudpOs3BRe92QjRd7QkIR72lV7g. Ανακτήθηκε στις 7  Δεκεμβρίου 2020.
2. ↑  «Martin McDonagh - Biography». Yahoo movies. Ανακτήθηκε στις 3 Ιανουαρίου 2012.
3. ↑  Γιάγκος Αντίοχος. «ΕΚΤΟΣ ΝΟΜΟΥ ΚΑΙ ΧΡΟΝΟΥ». Αθηνόραμα. Ανακτήθηκε στις 2 Ιανουαρίου 2012.

Πηγές
-----

* Συνέντευξη του Μάικλ Μακ Ντόνα στον Γιάννη Ζουμπουλάκη, Τζον Μάικλ Μακ Ντόνα: «Αν πεις την αλήθεια σήμερα, μπορεί να συλληφθείς», Το Βήμα, 21 Αυγούστου 2011.

Εξωτερικοί σύνδεσμοι
--------------------

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 9360083
* **Europeana**: agent/base/126216
* LCCN: nb2004006203
* ISNI: 0000 0000 7778 705X
* GND: 1089574657
* SUDOC: 143409093
* BNF: cb16192978x (data)

 |

 |
Ο **Τουπούα Ταμασέσε Λεαλόφι Δ΄** ΄(*Tui Ātua Tupua Tamasese Lealofi IV*, 8 Μαΐου 1922 – 9 Ιουλίου 1983)  ήταν ο δεύτερος πρωθυπουργός της Σαμόα από τις 25 Φεβρουαρίου 1970 έως τις 20 Μαρτίου 1973 και ξανά από τις 21 Μαΐου 1975 έως τις 24 Μαρτίου 1976.  Κατείχε τον τίτλο του *Tupua Tamasese*, έναν από τους τέσσερις κύριους τίτλους της Σαμόα (το *Tama-a-Aiga*) από το 1965 μέχρι το θάνατό του το 1983.

Βιογραφία
---------

Ο Λεαλόφι γεννήθηκε στην Άπια τον Μάιο του 1922 και ήταν ο μεγαλύτερος γιος του ηγέτη του κινήματος Μάου Τουπούα Ταμασέ Λεαλόφι Γ', ο οποίος σκοτώθηκε από την αστυνομία της Νέας Ζηλανδίας το 1929.  Αφού σπούδασε στο σχολείο των Μαριστών Αδερφών και στο γυμνάσιο της Μαλίφα, παρακολούθησε την Ιατρική Σχολή των Φίτζι μεταξύ 1940 και 1945, αποκτώντας τα προσόντα ως ιατρός.  Στη συνέχεια εργάστηκε ως γιατρός στο υπουργείο Υγείας.  Το 1965 έγινε *Tupua Tamasese* μετά τον θάνατο του θείου του, Τουπούα Ταμασέσε Μεαόλε. Αυτό του έδωσε το δικαίωμα να γίνει μέλος του Συμβουλίου των Αντιπροσώπων, στο οποίο εξελέγη το 1968. 

Το 1970 παραιτήθηκε από το Συμβούλιο των Αντιπροσώπων για να διεκδικήσει μια έδρα στις εκλογές για τη Νομοθετική Συνέλευση και εξελέγη στην εκλογική περιφέρεια Anoamaa East. Μετά τις εκλογές, εξελέγη πρωθυπουργός, νικώντας στον τρίτο γύρο της ψηφοφορίας τον κάτοχο του αξιώματος Φιάμε Ματαάφα.  Ωστόσο, μετά τις εκλογές του 1973 αποκλείστηκε στον πρώτο γύρο της ψηφοφορίας για την πρωθυπουργία και τον διαδέχθηκε ο Ματαάφα. Ο Ματαάφα τον διόρισε στη συνέχεια υπουργό Δικαιοσύνης.

Ο Ματαάφα πέθανε το 1975 και ο Λεαλόφι διορίστηκε από τον τότε αρχηγό του κράτους, Μαλιετόα Τανουμαφίλι Β΄, ως αντικαταστάτης του. Μετά τις εκλογές του 1976 ηττήθηκε στην ψηφοφορία για πρωθυπουργό από τον ξάδερφό του, Τουπουόλα Έφι. Στη συνέχεια παραιτήθηκε από τη Νομοθετική Συνέλευση και εξελέγη εκ νέου στο Συμβούλιο των Αντιπροσώπων. 

Ο Λεαλόφι πέθανε στη Ματαούτου στο νησί Ουπόλου τον Ιούλιο του 1983 σε ηλικία 61 ετών

Παραπομπές
----------

1. 1 2  Ανακτήθηκε στις 4  Οκτωβρίου 2021.
2. ↑  «Tupua Tamasese Lealofi IV».
3. ↑  Brij V. Lal· Kate Fortune (2000). *The Pacific Islands: An Encyclopedia*. σελ. 286. ISBN 9780824822651. Ανακτήθηκε στις 15 Δεκεμβρίου 2016.
4. 1 2 3 4 5  Tupua Tamases Lealofi IV *Pacific Islands Monthly*, Σεπτέμβριος 1983, p65
5. ↑  (1) It's a vital, young cabinet *Pacific Islands Monthly*, Απρίλιος 1970, pp50–51
6. ↑  Tupuola Efi dispels a myth and upsets a Samoan tradition *Pacific Islands Monthly*, Μάιος 1976, pp29–30
Το **ψηφιακό νόμισμα** ή **ψηφιακό χρήμα** ή **ηλεκτρονικό χρήμα** ή **ηλεκτρονικό νόμισμα** είναι οποιοδήποτε νόμισμα που αποθηκεύεται ή ανταλλάσσεται κατά κύριο λόγο σε ψηφιακά συστήματα υπολογιστών, ειδικά μέσω του διαδικτύου. Τα περισσότερα ψηφιακά νομίσματα είναι κρυπτογραφημένα όπως για παράδειγμα το Bitcoin, το Ethereum, το Litecoin, και πολλά άλλα.

Περιγραφή
---------

Τα ψηφιακά νομίσματα παρουσιάζουν ιδιότητες παρόμοιες με τα παραδοσιακά νομίσματα, αλλά γενικά δεν έχουν φυσική μορφή, σε αντίθεση με τα παραδοσιακά νομίσματα τα οποία είναι τυπωμένα, πχ το ευρώ. Η έλλειψη φυσικής μορφής επιτρέπει σχεδόν στιγμιαίες συναλλαγές μέσω του διαδικτύου και αφαιρεί το κόστος που σχετίζεται με τη διανομή χαρτονομισμάτων και κερμάτων. Αυτοί οι τύποι νομισμάτων μπορούν να χρησιμοποιηθούν για την αγορά φυσικών αγαθών και υπηρεσιών, αλλά μπορεί επίσης να περιορίζονται σε ορισμένες κοινότητες, όπως για χρήση σε ένα διαδικτυακό παιχνίδι, και παρουσιάζουν γοργή ανάπτυξη τα τελευταία χρόνια.

Παραπομπές
----------
Η **352 Μοίρα Μεταφοράς Υψηλών Προσώπων** (**352MMYΠ**) αποτελεί Μοίρα Μεταφορών της Ελληνικής Πολεμικής Αεροπορίας 
έχει ώς έδρα το Στρατιωτικό Αεροδρόμιο της Ελευσίνας και ανήκει στην **112 Πτέρυγα Μάχης** .

 Έμβλημα της Μοίρας

Ιστορικό
--------

 Από τα πρώτα αεροσκάφη μεταφοράς
Η Ιστορία της Μεταφοράς Υψηλών Προσώπων ξεκινάει το 1956 όταν διατέθηκαν δύο αεροσκάφη C-47 DAKOTA με έδρα το 
Αεροδρόμιο Δεκέλειας (Τατόι) .

 Ελικόπτερο AB-212 για χρήση VIP στο αεροδρόμιο της Τανάγρας
Το 1957 συγκροτήθηκε το Σμήνος Μεταφοράς Υψηλών Προσώπων (ΣΜΥΠ) .

Στις 21-03-1964 μετονομάστηκε σε Σμήνος Μεταφοράς Ιδιαιτέρως Υψηλών Προσώπων (ΣΜΙΥΠ). 

Στις 30-03-1964 προστέθηκε ένα αεροσκάφος GULFSTREAM 1 (G159) και ένα Ελικόπτερο BELL 47G2 .

Στις 17-07-1967 προστέθηκε ένα επιπλέον Ελικόπτερο Αgusta Βell-206Α.

Στις 11-02-1975 με διαταγή του Αρχηγείου Ενόπλων Δυνάμεων (ΑΕΔ) μετονομάστηκε σε 352 ΣΜΥΠ.

Στις 22-03-1976 και στις 05-04-1976 προστέθηκαν στη δύναμη του ΣΜΥΠ δύο ελικόπτερα BELL-212 ενώ 
αποσύρθηκαν τα BELL-47G2 και Agusta Bell-206.

Τον Αύγουστο του 1981 προστέθηκαν στη δύναμη του ΣΜΥΠ δύο επιπλέον Ελικόπτερα Bell 212 .

To Δεκέμβριο του 1984 με διαταγή του ΓΕΑ το ΣΜΥΠ έπαψε να λειτουργεί και τα υπάρχοντα Αερόσκαφη και ελικόπτερα 
διατέθηκαν σε άλλες Μοίρες όπου και ανέλαβαν τα καθήκοντα της Μοίρας .

### Σύγχρονη Ιστορία

Η σύγχρονη ιστορία της Μοίρας ξεκινάει ως Σμήνος ενταγμένο στην 356 ΜΤΜ το 1999 με την έναρξη 
εκπαίδευσης τεσσάρων ιπταμένων της Πολεμικής Αεροπορίας στο εξωτερικό.

Στην συνέχεια και με τη παραλαβή του πρώτου Αεροσκάφους **Embraer EMB-135BJ Legacy** τον Ιανουάριο του 2000, θα 
δημιουργηθεί ο πρώτος πυρήνας για την μετέπειτα εξέλιξή της. Εντάσσεται στην 356 ΜΤΜ ως τρίτο Σμήνος 
VIP και αρχίζει η εκπαίδευση πτήσεων των πληρωμάτων του. 

Η πρώτη Επιχειρησιακή Αποστολή μεταφοράς VIP έγινε τον Μάρτιο του 2000 με σκοπό την μετακίνηση του Υπουργού 
Εθνικής Άμυνας στις Βρυξέλλες.

Στις 19-07-2002 παραλαμβάνει το δεύτερο αεροσκάφος Embraer EMB-135BJ Legacy

Το 2002 αρχίζει η εκπαίδευση έξι Ιπταμένων στις ΗΠΑ για την προετοιμασία της παραλαβής του αερσκάφους 
Gulfstream V. Το αεροσκάφος αυτό φέρει τα διακριτικά **"Hellenic Air Force"** και στο ρύγχος **"Hellenic Republic"**.

Τον Ιανουάριο του 2003 το Σμήνος γίνεται ανεξάρτητο από την 356 ΜΤΜ και συγκροτείται το ΣΜΥΠ υπαγόμενο 
στην 112 ΠΜ.

Τον Σεπτέμβριο του 2006 το Σμήνος συγκροτείται πλέον σε Μοίρα με δυο Σμήνη αεροσκαφών ένα για EMBRAER και 
ένα για GULFSTREAM.

Το Μάιο του 2008 η ονομασία της Μοίρας γίνεται 352 ΜΜΥΠ (Μοίρα Μεταφοράς Υψηλών Προσώπων), με χαρακτηριστικό 
κλήσης **"ΚΟΣΜΟΣ"**

Αποστολή
--------

Αποστολή της Μοίρας με την άριστη συντήρηση των αεροσκαφών και την άρτια εκπαίδευση του προσωπικού , είναι 
η έγκαιρη και ασφαλής αεροπορική μεταφορά των Υψηλών Προσώπων της Πολιτικής και Στρατιωτικής Ηγεσίας της Χώρας .

Πηγές - Εξωτερικοί σύνδεσμοι
----------------------------

* Ελληνική Πολεμική Αεροπορία
* Φωτογραφίες από το Προεδρικό Αεροπλάνο
Η **Απαγωγή της Ευρώπης** είναι αρχαιολογικό εύρημα από την Σπάρτη που εκτίθεται στο εκεί αρχαιολογικό μουσείο με αριθμό 279.

Ιστορικό του ευρήματος
----------------------

Το ψηφιδωτό βρέθηκε το 1872 στον κήπο της οικίας του κυρίου Φουστάνου στην Σπάρτη. Ήταν σκεπασμένο από το έδαφος σε βάθος μισού μέτρου. Καταγράφτηκε από τον αρχαιολόγο Παναγιώτη Σταματάκη της Αρχαιολογικής Εταιρείας και μελετήθηκε για πρώτη φορά το 1874 από τον Γερμανό Χίρσφελντ (1847-1895). Ακολούθησε λεπτομερής περιγραφή από τους Ντρέσσελ (1845 - 1920) και Μιλχόφερ (1852-1903) που δημοσίευσαν για πρώτη φορά την λεπτομερή περιγραφή των εκθεμάτων της συλλογής του Αρχαιολογικού Μουσείου της Σπάρτης.

Περιγραφή
---------

Είναι εμπνευσμένο από την μυθολογία και εικονίζει την αρπαγή της Ευρώπης από τον Δία που είναι μεταμορφωμένος σε ταύρο. Η Ευρώπη είναι καθισμένη στην πλάτη του ταύρου, ενώ αυτός κολυμπάει στην θάλασσα. Οι ταξιδιώτες έχουν για συνοδούς δύο δαφνοστεφανωμένους Έρωτες που κρατούν ουράνιο τόξο.

Πηγές
-----

|  |  |
| --- | --- |
| εικονίδιο αρχαιολογία | Πύλη αρχαιολογία |

* Ρίχαρντ Ένγκελμανν (1844 - 1909) (1882). Deutsches Archäologisches Institut, επιμ. *Zwei Mosaiken aus Sparta, στο Archäologische Zeitung*. Berlin: G. Reimer. σελίδες 127-132 και πίνακας 6. Ανακτήθηκε στις 2 Σεπτεμβρίου 2012.
* Χάινριχ Ντρέσσελ (1845 - 1920), Άρτουρ Μιλχόφερ (1852-1903) (1877). Deutsches Archäologisches Institut, επιμ. *Die Antiken Kunstwerke aus Sparta und Umgebung, στο Mitteilungen des Deutschen Archäologischen Instituts, Athenische Abteilung*. Berlin: Gebr. Mann. σελίδες 427-429. Ανακτήθηκε στις 2 Σεπτεμβρίου 2012.
Οι **Φρικ και Φρακ** ήταν δύο Ελβετοί πατινέρ που έγιναν διάσημοι στην Αμερική τη δεκαετία του 30 και συμμετείχαν στο πρωτότυπο σόου Ice Follies ως κωμικοί πατινέρ. Τα πραγματικά τους ονόματα ήταν Werner Groebli (Φρικ) και Hansruedi Mauch (Φρακ). Ο Φρικ και ο Φρακ ήταν γνωστοι για την κλασσική τους ενδυμασία lederhosen και τις εκκεντρικές τους φιγούρες στον πάγο, συμπεριλαμβανομένου του νούμερου cantilever spread-eagle, δημιουργημένο από τον Φρικ και χαρη στα «λαστιχένια» πόδια του Φρακ,τα οποια διπλωνε σε spread-eagle στάση. Μόνο λίγα ζευγάρια παντινέρ έχουν καταφέρει να εκτελέσουν τα καθιερωμένα νούμερα του διδύμου. Ο Michael Mauch, γιος του Φρακ, εξήγησε την προέλευση των ονομάτων «ο Φρικ πήρε το όνομα του από ένα μικρό χωριό της Ελβετίας ενώ το Φρακ είναι μια ελβετική-γερμανική λέξη για ένα απαίσιο παλτό που φορουσε ο πατέρας μου όταν ήταν νέος. Πριν αρχίσει το πατιναζ. Ένωσαν τις λέξεις σαν κλασικό Ελβετικό αστείο.».

Καριέρα
-------

Ο Φρικ και ο Φρακ έγιναν διασημοι με τους Follies, μια επιθεώρηση προωθημένη από τους Roy και Eddie Shipstad, η οποία ξεκίνησε το 1936 και διήρκησε περίπου 50 χρόνια. Επίσης, έγιναν γνωστοί στο διεθνές κοινο όταν αρχισαν να εμφανιζονται σετον κινηματογράφο, συμπεριλαμβανομένου της ταινίας Lady, Let's Dance το 1944. Η συνεργασία τους διήρκησε τόσο και έγιναν τόσο διάσημοι που το όνομα τους καθιερώθηκε σα φράση σε πολλές γλώσσες.

Οι Φρικ και Φρακ συνεργάστηκαν με τους Ice Follies για πολλά χρόνια μέχρι που ο Φρακ διεγνώσθει οστεομυελίτιδα και αποσύρθηκε το 1953. Πέθανε το 1979 στην Καλιφόρνια, σε ηλικία 60. Ήταν παντρεμένος με την Mary M. Elchlepp, μια από τις πρώτες Ice Follies.
Συνεχίζοντας με καλές αποδόσεις τα επόμενα χρονια, ο Φρικ εξακολούθησε να δίνει παραστάσεις μέχρι που ένα ατύχημα οδήγησε στην παραίτηση του το 1980. Έκανε πολλές τηλεοπτικές εμφανίσεις και έζησε στην Καλιφόρνια μέχρι το θάνατο της γυναίκας του,το 2002. 

Πέθανε το 2008 σε μια κλινικη στη Ζυρίχη, σε ηλικία τ92 ετών. Ο David Thomas, συνεργάτης του μετά την παραίτηση του Φρακ,ανακοίνωσε το θάνατο του από επιπλοκές μετά από έναν τραυματισμό ποδιού τοσε ένα νοσοκομείο στη Ζυρίχη.

Χρήση του ονόματος
------------------

Το «Φρικ και Φρακ» έχει γίνει αγγλική αργκό, χρησιμοποιούμενη με 2 τρόπους. Ο ένας είναι αναφορά σε 2 άτομα τόσο άρρηκτα συνδεδεμένα που είναι αδιαχώριστα. Ο άλλος τρόπος είναι ο χαρακτηρισμος για οποιοδήποτε ζευγάρι ατόμων,με αντίστιχους όρους το «μπόζος» για ένα άτομο και «Στούτζες» για τρία άτομα.

Πηγές
-----

* Ο όρος στο urdandictionary
Συντεταγμένες: 43°34′7.30″N 4°11′23.11″E﻿ / ﻿43.5686944°N 4.1897528°E﻿ / 43.5686944; 4.1897528

Η **Τουρ ντε Κονστάνς** χτίστηκε το 1242 στην Αιγκ-Μορτ από τον Άγιο Λουδοβίκο στην θέση της Τουρ Ματαφέρ, η οποία είχε κατασκευαστεί από τον Καρλομάγνο κατά το 790, για να φιλοξενήσει την βασιλική φρουρά. Τα έργα κατασκευής της ολοκληρώθηκαν το 1254.

Η διάμετρός της είναι 22 μέτρων, το ύψος της στην κορυφή του φαναριού είναι 33 μέτρων. Το πάχος των τείχων στη βάση της είναι 6 μέτρα.

Στο ισόγειο, βρίσκουμε την αίθουσα της φρουράς, με την πρόσβαση σε αυτή να προστατεύεται από μια γέφυρα. Στο κέντρο του δωματίου, βρίσκεται ένα κυκλικό άνοιγμα, το οποίο επιτρέπει την πρόσβαση στο υπόγειο, το οποίο χρησίμευε ως αποθήκη τροφίμων, πολεμοφοδίων καθώς και ως φυλακή. Αυτό το μέρος ήταν γνωστό με την ονομασία *« culs-de-basse-fosse »*.

Στον πρώτο όροφο, υπάρχει πρόσβαση στην αίθουσα των ιπποτών. Μοιάζει, όσον αφορά την κατασκευή της, με την αίθουσα της φρουράς. Σε αυτή την αίθουσα, φυλακίστηκαν κατά τον 18ο αιώνα Προτεστάντισες, εκ των οποίων η πιο γνωστή ήταν η Μαρί Ντυράν. Σε αυτήν αποδίδεται η χάραξη, στην άκρη του πηγαδιού, της λέξης *REGISTER* (σε σημερινά γαλλικά résister - αντιστέκομαι). Αυτή η λέξη είναι ακόμη ορατή στις μέρες μας. Φυλακίστηκε εκεί σε ηλικία 18 ετών, ενώ αποφυλακίστηκε 38 χρόνια αργότερα.

Ανάμεσα σε αυτές τις δύο αίθουσες, χτίστηκε ένας στενός διάδρομος εντός του τοίχου που παρείχε την δυνατότητα παρακολούθησης της κάτω αίθουσας.

Μετά την αίθουσα των ιπποτών, υπάρχει πρόσβαση σε μια βεράντα, η οποία προσφέρει πανοραμική θέα στην περιοχή, αποτελώντας έτσι ιδανικό φυλάκιο παρακολούθησης και φύλαξης της περιοχής. Στις φυλακισμένες επιτρεπόταν ορισμένες φορές να ανεβαίνουν εκεί ώστε να αναπνεύσουν τον καθαρό αέρα.

Στην βεράντα αυτή βρίσκεται ένας πυργίσκος, ο οποίος παλαιότερα χρησίμευε ως φάρος για να καθοδηγεί και να παρακολουθεί τα πλοία.

Η Τουρ ντε Κονστάνς αποτελεί και επίσημα Ιστορικό Μνημείο από το 1903.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 22975. Ανακτήθηκε στις 23  Αυγούστου 2018.
2. 1 2 3 4 5 6 7 8  «base Mérimée» (Γαλλικά) Υπουργείο Πολιτισμού της Γαλλίας.
3. 1 2  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 22975. Ανακτήθηκε στις 31  Ιουλίου 2018.

Βιβλιογραφία
------------

* Γράμματα της Μαρί Ντυράν Η Μαρί Ντυράν φυλακίστηξκε για 38 χρόνια στην Τουρ,
* Ημερολόγιο του Σαμυέλ ντε Πεσέλ Σαμυέλ ντε Πεσέλ, Προτεστάντης αστός από το Μοντωμπάν, ο οποίος φυλακίστηκε επίσης στην Τουρ ντε Κονστάνς.

Εξωτερικός σύνδεσμος
--------------------

* Πολυμέσα σχετικά με το θέμα  Tour de Constance στο Wikimedia Commons
* Παρουσίαση στην ιστοσελίδα του Κέντρου Εθνικών Μνημείων Αρχειοθετήθηκε 2012-10-01 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 241546875

 |

 |
Ο **Χριστόφορος Κορβίνος** (8 Αυγούστου 1499 - 17 Μαρτίου 1505) από τον Οίκο του Ουνυάδη ήταν το τελευταίο (άρρην) μέλος του Οίκου του.

Βιογραφία
---------

Ήταν ο μόνος γιος του Ιωάννη Κορβίνου πρίγκιπα της Ουγγαρίας (νόθου, αλλά μόνου γιου του Ματθία Κορβίνου της Ουγγαρίας) και της Βεατρίκης Φρανκοπάν, κόρης του Μπερναντίν ευγενούς στην Κροατία.

Η αδελφή του Ελισάβετ Κορβίνου μνηστεύθηκε τον Γεώργιο Ζαπόλυα, νεότερο αδελφό του Ιωάννη βασιλιά της Ουγγαρίας. Έπειτα από το τέλος του πατέρα του το 1504 έγινε επικεφαλής του Οίκου του, απεβίωσε όμως σύντομα μετά· έτσι ο Οίκος εξέλιπε, καθώς ο Χριστόφορος ήταν ο τελευταίος άρρην των Ουνυάδη.

Φημολογήθηκε ότι είχε δηλητηριαστεί. Τρία έτη μετά απεβίωσε και η Ελισάβετ, 12ετής. Ο Χριστόφορος τάφηκε στο μοναστήρι της Λεπολγκλάβα, δίπλα στον πατέρα του.

Πηγές
-----

* Schönherr, Gyula: Hunyadi Corvin János (János Corvinus Hunyadi), Franklin-Társulat, Budapest, 1894 URL: See External Links
Η **Τουντόνγκ** (επίσης γράφεται **τουντούνγκ**) είναι μαλαϊκή λέξη, που σημαίνει κυριολεκτικά "κάλυμμα", το οποίο συνήθως μεταφράζεται/αναφέρεται ως πέπλο ή μαντίλα.

Στη Μαλαισία, τη Σιγκαπούρη και το Μπρουνέι το τουντόνγκ φοριέται σύμφωνα με την ισλαμική μαντίλα. Συνήθως, η τουντόνγκ καλύπτει τα μαλλιά, τα αυτιά, το λαιμό, αφήνοντας μόνο το πρόσωπο να εκτίθεται. Είναι μέρος του προτύπου ενδυματολογικού κώδικα για τα γραφεία, σχολικές στολές και επίσημες περιστάσεις.

Στην Ινδονησία, η λέξη που αναλογεί περισσότερο με την μαλαϊκή λέξη τουντόνγκ είναι η "kerudung" ή "jilbab".

Εξωτερικοί σύνδεσμοι
--------------------

* "Tudung, hijab dan... — Aisha Adam" ( Αρχειοθετήθηκε 2015-10-17 στο Wayback Machine.). *The Malay Mail*. 16 Οκτωβρίου 2015.
Η **τουλούμπα** (περσικά: بامیه) είναι ένα τηγανητό επιδόρπιο που βρίσκεται στην κουζίνα της Τουρκίας και στις τοπικές κουζίνες της πρώην Οθωμανικής Αυτοκρατορίας. Είναι ένα τηγανισμένο κυλινδρικό γλυκό εμποτισμένο με σιρόπι, παρόμοιο με το βορειοαφρικάνικο τζαλέμπι και τον ισπανικό τσούρο. Φτιάχνεται από κομμάτι ζύμης (μήκους περίπου 3 εκ.) με μικρό ωοειδές σχήμα με ραβδώσεις με τη χρήση μιας σακούλας ζαχαροπλαστικής ή πρέσας μπισκότων με κατάλληλο άκρο. Πρώτα τηγανίζεται σε χρυσαφί χρώμα και στη συνέχεια περιχύνεται με γλυκό σιρόπι όταν είναι ακόμα ζεστό. Τρώγεται κρύο.

Ονομασία
--------

Η τουλούμπα κυριολεκτικά σημαίνει «αντλία» στα τουρκικά από τα ιταλικά *tromba*, η οποία με τη σειρά της προήλθε από την περσική λέξη που υπάρχει για την αντλία: *tolombe*. Το γλυκό λέγεται *pomba* στα κυπριακά και *bombacık* στην τουρκοκυπριακή διάλεκτο. Στην αρμενική κουζίνα ονομάζεται *pomp* ή τουλούμπα (αρμενικά: թուլումբա). 

Το γλυκό τουλούμπα υπάρχει στην αλβανική, σερβική, βοσνιακή, βουλγαρική, βορειομακεδονική, ελληνική, αζερική (αζερικά: ballıbadı) ​​και τουρκική κουζίνα. Το γλυκό συναντάται και στην περσική κουζίνα ως *bamiyeh* (περσικά: باميه), που πήρε τ' όνομά του από το ομώνυμο περσικό λαχανικό (μπάμια), λόγω του σχήματός του. Στα χετζάζι αραβικά ονομάζεται *ṭurumba* (αραβικά: طُرُمْبَة) απευθείας από τα ιταλικά, αλλά στην αιγυπτιακή και σε ορισμένες τοπικές αραβικές κουζίνες ονομάζεται *balaḥ ash-Shām* (αραβικά: بلح الشام), κυριολεκτικά "συριακός χουρμάς" ή "χουρμάς της Δαμασκού", αν και το όνομα μπορεί να προήλθε από το "*şambali*", ένα άλλο τουρκικό επιδόρπιο. Στην ιρακινή κουζίνα είναι γνωστό ως *datli* (αραβικά: داطلي), που προέρχεται απευθείας από την τουρκική λέξη *tatlı*.

Έκθεση
------

* Κλασική τουλούμπα - Βόρεια Μακεδονία.Κλασική τουλούμπα - Βόρεια Μακεδονία.
* Τουλούμπα με παγωτό καϊμάκι και φιστίκι - Κωνσταντινούπολη.Τουλούμπα με παγωτό καϊμάκι και φιστίκι - Κωνσταντινούπολη.
* Χαλκά (αριστερά) και τουλούμπα (δεξιά) - Ερζερούμ, Τουρκία.Χαλκά (αριστερά) και τουλούμπα (δεξιά) - Ερζερούμ, Τουρκία.
* Τουλούμπα στην αιγυπτική αγορά (παζάρι μπαχαρικών) στην Κωνσταντινούπολη.Τουλούμπα στην αιγυπτική αγορά (παζάρι μπαχαρικών) στην Κωνσταντινούπολη.

Παραπομπές
----------

1. ↑  «tulumba - WordSense Dictionary». *www.wordsense.eu* (στα Αγγλικά). Ανακτήθηκε στις 30 Μαρτίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τουλούμπα** |
Ο **Χρίστος Βερελής** είναι Έλληνας πολιτικός και χημικός.

Βιογραφία
---------

Γεννήθηκε στο Μεσολόγγι το 1950. Σπούδασε Χημεία στο Αριστοτέλειο Πανεπιστήμιο Θεσσαλονίκης και απέκτησε διδακτορικό στη χημεία φυσικών προϊόντων από το Πανεπιστήμιο της Χαϊδελβέργης. 

Εργάστηκε ως χημικός σε βιομηχανίες της Γερμανίας και της Ελλάδας μέχρι το 1986. Από το 1989 διετέλεσε πρόεδρος ή/και διευθύνων σύμβουλος σε μια σειρά επιχειρήσεων:

* μεταξύ 1986-1989 στα Ελληνικά Διυλιστήρια Ασπροπύργου (ΕΛΔΑ) και στη μελετητική εταιρία ΑΣΠΡΟΦΟΣ (θυγατρική των ΕΛΔΑ)
* μεταξύ 1989-1993 στην εταιρία Α.Γ. Πετζετάκις
* κατά την περίοδο 1993-1996 στη Δημόσια Επιχείρηση Πετρελαίου και στη Δημόσια Επιχείρηση Αερίου

Εξελέγη βουλευτής Αιτωλοακαρνανίας με το ΠΑΣΟΚ στις εκλογές του 1996 (αλλά έχασε την έδρα το 1997 μετά από ένσταση στο Εκλογοδικείο και επανεξελέγη το 2000, το 2004 και το 2007. Παραιτήθηκε από το βουλευτικό του αξίωμα για λόγους ευθιξίας στις 9 Μαΐου 2009 με αφορμή το "ζήτημα ΜΑΝ". Από τη διερεύνηση της υπόθεσης, η οποία ολοκληρώθηκε τον Μάιο του 2011, δεν προέκυψε ευθύνη υπουργού. 

Διετέλεσε Υφυπουργός ΠΕΧΩΔΕ στην περίοδο 1996-2000 και Υπουργός Μεταφορών και Επικοινωνιών στο διάστημα 2000-2004.

Είναι παντρεμένος με τη Χριστίνα Πατεροπούλου και έχει ένα γιο και τρεις κόρες.

Πηγές
-----

* Η προσωπική ιστοσελίδα του Χρίστου Βερελή
* Βιογραφικό του Χρίστου Βερελή στο pasok.gr
* Βιογραφικό του Χρίστου Βερελή στο epoxi.gr

Παραπομπές
----------

1. ↑  Εφημερίδα *ΕΛΕΥΘΕΡΟΤΥΠΙΑ*,. Ανακτήθηκε στις
7 Δεκεμβρίου 2011.
2. ↑  Εφημερίδα *ΤΟ ΒΗΜΑ*,. Ανακτήθηκε στις
7 Δεκεμβρίου 2011.
Ο **Χριστόφορος Ράιχενμπαχ** (γερμ. *Christoph Reichenbach*) ήταν Βαυαρός και ο πρώτος διευθυντής του Ελληνικού Βασιλικού Νομισματοκοπείου και Σφραγιστήριου από το 1836.

Βιογραφία
---------

Ο Ράιχενμπαχ ήταν ανηψιός του γνωστού κατασκευαστή επιστημονικών οργάνων Γκέοργκ φον Ράιχενμπαχ (Georg Friedrich von Reichenbach) του Μονάχου και ένας από τους Βαυαρούς που είχαν έλθει στην Ελλάδα κατά τα πρώτα χρόνια της βασιλείας του Όθωνα. Στην πατρίδα του είχε αποκτήσει φήμη άριστου τεχνίτη των μηχανών.

Το 1839 ο Ράιχενμπαχ έλαβε ως διευθυντής του Βασιλικού Νομισματοκοπείου και Σφραγιστήριου το παράσημο του Αργυρού Σταυρού των τάγματος του Σωτήρος από την ελληνική κυβέρνηση. Διοικητικά είχε τη θέση υπολοχαγού του Πυροβολικού.

Αναφορές
--------

1. ↑  Ελληνικά νομίσματα / χαρτονομίσματα -> Ελληνικά νομίσματα -> Όθωνας (1832 - 1863), Π.Ν.Ε. Πανελλήνιος Νομισματική Ένωσις
2. ↑  Das neue Hellas: Griechen und Bayern zur Zeit, Ludwigs I. Bayerisches Nationalmuseum, Hirmer, 1999, σελ. 51 «Ein Neffe des Münchner Optikers und Mechanikers Georg von Reichenbach, Christoph von Reichenbach, vormals Chef der 2. Artillerie-Ouvrier-Kompanie, wurde Leiter der griechischen Münze.»
3. ↑
4. ↑  ΦΕΚ A 19/1839, Διαταγή του Στρατού Αριθμ. VIII, Απονομαί του Σταυρού του Τάγματος του Σωτήρος
Ο **Τόμας Πέρσι, 1ος κόμης του Γούστερ** (1343 - 23 Ιουλίου 1403) Άγγλος ευγενής από την Οικογένεια Πέρσι ήταν μικρότερος γιος του Χένρι Πέρσι, 3ου βαρόνου του Πέρσι και της Μαρίας του Λάνκαστερ, εγγονής του Εδμόνδου Κράουτσμπακ και δισέγγονης του Ερρίκου Γ΄ της Αγγλίας. Ο Τόμας ήταν ένας από τους αρχηγούς της επανάστασης εναντίον του Ριχάρδου Β΄ με τον μεγαλύτερο αδελφό του Χένρι Πέρσι, 1ο Κόμη του Νορθάμπερλαντ και τον ανιψιό του Χότσπερ.

Ο Τόμας πολέμησε στον Εκατονταετή Πόλεμο εναντίον της Γαλλίας και συμμετείχε σε πολλές κυβερνητικές θέσεις στις Αγγλοκρατούμενες περιοχές της Γαλλίας όπως σενεσκάλιος και πρέσβης. Διορίστηκε την περίοδο 26 Ιανουαρίου 1384 - 22 Φεβρουαρίου 1385 *Στρατηγός του Νότου*, ο Ριχάρδος Β΄ της Αγγλίας δημιούργησε για λογαριασμό του την κομητεία του Γούστερ (1397). Μετά την εξέγερση και την ανατροπή του Ριχάρδου Β΄ στην οποία ο Τόμας ήταν ένας από τους πρωταγωνιστές μαζί με τον αδελφό του και τον ανιψιό του συμμετείχε ξανά σε εξέγερση εναντίον του νέου βασιλιά Ερρίκου Δ΄ της Αγγλίας. 
Συνελήφθη στην *μάχη του Σρούσμπερυ* και αποκεφαλίστηκε στο Σρούσμπερυ σε τρεις μέρες στις 23 Ιουλίου 1403, τάφηκε στον ναό του Αγίου Πέτρου στο Σροπσάιρ ενώ το κεφάλι του κρεμάστηκε σε δημόσια θέα στην γέφυρα του Λονδίνου.
Ο Τόμας Πέρσι έκτισε στις αρχές της δεκαετίας του 1390 το *κάστρο του Γρουέσλ*.
Εμφανίζεται στο έργο του Ουίλλιαμ Σαίξπηρ *"Ερρίκος Δ΄, Μέρος Α΄"* σαν επαναστατικός αρχηγός.

Παραπομπές
----------

1. ↑  Darryl Roger Lundy: (Αγγλικά) *The Peerage*.
2. ↑  Emery 1996, p. 417

Πηγές
-----

* Lee, Sidney, ed. (1895). "Percy, Thomas (d.1403)". Dictionary of National Biography. 44. London: Smith, Elder & Co.
* Emery, Anthony (1996), Greater Medieval Houses of England and Wales: Volume I Northern England, Cambridge University Press
Ο **Χρήστος** *(Χρῆστος)* από το Βυζάντιο ήταν ρητοροδιδάσκαλος του 2ου μ.Χ. αιώνα.

Σύμφωνα με τον Φλάβιο Φιλόστρατο, υπήρξε αρχικά μαθητής του Ηρώδου του Αττικού. Αργότερα ίδρυσε τη δική του σχολή στην Αθήνα στην οποία φοιτούσαν συγχρόνως πάνω από εκατό μαθητές - ανάμεσά τους και οι μετέπειτα ρήτορες και σοφιστές Ιππόδρομος ο Λαρισσαίος, Φιλίσκος ο Θεσσαλός, Νικόδημος ο Περγαμηνός και Αρισταίνετος ο Βυζάντιος.

Παραπομπές
----------

1. ↑  W. Smith, *Dictionary of Greek and Roman Biography and Mythology*, vol. I, σελ. 698, "Chrestus". Ancient library Αρχειοθετήθηκε 2007-09-11 στο Wayback Machine.
2. ↑  Φιλόστρατος, *Βίοι σοφιστών*, βιβλίο β', 11. Perseus (Philostr. VS 2.pos=100)
Ο **Τορόντο (Toronto)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,3. Ανακαλύφθηκε το 1963 από τον Γερμανό αστρονόμο Κ.Β. Κάμπερ, που, όντας στο Αστεροσκοπείο Ντέιβιντ Ντάνλαπ του Καναδά, εξέτασε φωτογραφικές πλάκες που είχαν ληφθεί από το Τάουτενμπουργκ της Γερμανίας από τον Σ. Βαν ντεν Μπεργκ, και πήρε το όνομά του προς τιμή του Πανεπιστημίου του Τορόντο, που εκείνη τη χρονιά εόρταζε τα 150 χρόνια από την ίδρυσή του. Ο Τορόντο υπήρξε ο πρώτος από τους τρεις συνολικά αστεροειδείς που ανεκάλυψε ο συγκεκριμένος αστρονόμος και ο πρώτος που ανακαλύφθηκε στον Καναδά.

Φυσικά χαρακτηριστικά
---------------------

Τα κυρίως φυσικά χαρακτηριστικά του Τορόντο είναι άγνωστα. Ο Τορόντο περιστρέφεται γύρω από τον εαυτό του μία φορά κάθε 7 ως 11 ώρες περίπου.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2103 Λαβέρνα | 2104 Τορόντο | 2105 Γκούντυ |
Ο **Τόμας Σιούολ Άνταμς** (*Thomas Sewall Adams*, 29 Δεκεμβρίου 1873 – 8 Φεβρουαρίου 1933) ήταν Αμερικανός οικονομολόγος, καθηγητής της Πολιτικής Οικονομίας στο Πανεπιστήμιο Γέιλ και σύμβουλος του Υπουργείου Οικονομικών των ΗΠΑ.

Βιογραφικά στοιχεία
-------------------

Ο Τ.Σ. Άνταμς γεννήθηκε στη Βαλτιμόρη και σπούδασε στο Πανεπιστήμιο Τζονς Χόπκινς, παίρνοντας πτυχίο το 1896 και διδακτορικό το 1899. Το 1899 διορίσθηκε βοηθός του Υπουργού Οικονομικών του Πουέρτο Ρίκο και το 1901 εντάχθηκε στο προσωπικό του Πανεπιστημίου του Ουισκόνσιν στο Μάντισον ως αναπληρωτής καθηγητής της Πολιτικής Οικονομίας. Προάχθηκε σε καθηγητή α΄ βαθμίδας το 1908.

Από το 1911 μέχρι το 1915 ο Άνταμς υπηρέτησε στην εφορία του Ουισκόνσιν και συνέταξε πολλούς από τους φορολογικούς νόμους αυτής της πολιτείας. Το 1916 έγινε καθηγητής στο Πανεπιστήμιο Γέιλ, θέση στην οποία παρέμεινε μέχρι τον θάνατό του σε ηλικία 59 ετών.

Ο Άνταμς διετέλεσε οικονομικός σύμβουλος του Υπουργείου Οικονομικών των ΗΠΑ από το 1917 μέχρι τον θάνατό του και στο πλαίσιο αυτό του αποδίδεται μεγάλο μέρος της φορολογικής πολιτικής της εποχής του Α΄ Παγκόσμιου Πολέμου και της μεταπολεμικής περιόδου. Υπήρξε επίσης πρόεδρος της Εθνικής Φορολογικής Ενώσεως (National Tax Association) το 1922-1923, πρόεδρος της Αμερικανικής Οικονομικής Ενώσεως το 1927 και μέλος της οικονομικής επιτροπής της Κοινωνίας των Εθνών από το 1929 μέχρι τον θάνατό του.

Βιβλία του
----------

Ο Τ.Σ. Άνταμς συνέγραψε πολλά βιβλία οικονομικών και φορολογικής πολιτικής, μεταξύ των οποίων και τα ακόλουθα:

* 1900: *Taxation in Maryland*
* 1905: *Labor Problems*, με τον H.L. Sumner
* 1907: *Mortgage Taxation in Wisconsin and Neighboring States*
* 1908: *Outlines in Economics*, με τον Richard T. Ely
* 1923: *Manual of Charting*

Παραπομπές
----------

1. 1 2  (Αγγλικά) *SNAC*. w6sn0r2h. Ανακτήθηκε στις 9  Οκτωβρίου 2017.
2. ↑  Staff of Manuscripts and Archives (1984): *Guide to the Thomas Sewall Adams Papers Αρχειοθετήθηκε 2010-07-03 στο Wayback Machine.*, Yale University Library, Manuscripts and Archives, σελ. 4
3. ↑  Leonard, John William και Marquis, Albert Nelson (επιμ.): *Who's who in America*, τόμος 5 (1908), Marquis Who's Who, Incorporated, σελ. 12.
4. ↑   *Wisconsin Historical Society Dictionary of Wisconsin History*. Αρχειοθετήθηκε από το πρωτότυπο στις 2016-03-04.. Ανακτήθηκε στις 2020-10-21.

Πηγές
-----

* Το λήμμα «Άνταμς Τομας Σιούωλ» στη *Νέα Ελληνική Εγκυκλοπαίδεια* «Χάρη Πάτση», τόμ. 5, σελ. 807

Εξωτερικοί σύνδεσμοι
--------------------

* Οι δημοσιεύσεις του Thomas Sewall Adams (MS 31) στη Βιβλιοθήκη του Πανεπιστημίου Γέιλ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64391981
* LCCN: n88222538
* ISNI: 0000 0000 8389 1232
* GND: 1055159975
* SUDOC: 115945342
* NDL: 00518277

 |

 |
Ο **Σερ Τόμας Στιούαρτ, Κύριος του Μαρ** (πέθανε πριν τον Αύγουστο του 1432) ήταν νόθος γιος του Αλέξανδρου Στιούαρτ, κόμη του Μαρ και δισέγγονος του Ροβέρτου Β΄ της Σκωτίας.
Ο Σερ Τόμας Στιούαρτ παντρεύτηκε την Ελισάβετ, χήρα του Τζων Στιούαρτ, 2ου κόμη του Ντάγκλας που ήταν κόρη του Άρστιμπαλντ Ντάγκλας, 4ου κόμη του Ντάγκλας και της Μαργαρίτας Στιούαρτ, λαίδης του Γκαλογουέι. Θα έπρεπε να εξασφαλίσουν την απαραίτητη απαλλαγή για να προχωρήσει ο γάμος λόγω της συγγένειας η οποία τελικά δόθηκε στις 1 Μαΐου 1427, απέκτησαν έναν γιο.

Παραπομπές
----------

1. ↑  (Αγγλικά) *WeRelate*. Thomas\_Stewart\_(75). Ανακτήθηκε στις 1  Νοεμβρίου 2021.
2. ↑  p2506.htm#i25051. Ανακτήθηκε στις 7  Αυγούστου 2020.
3. ↑  Darryl Roger Lundy: (Αγγλικά) *The Peerage*.
4. ↑  Paul, p. 167
5. ↑  Mosley, p. 2603.
6. ↑  Richardson, pp. 625-626.
7. ↑

Πηγές
-----

* Douglas Richardson, Royal Ancestry: A Study in Colonial and Medieval Families (2013).
* Mosley, Charles, editor. Burke's Peerage, Baronetage & Knightage, 107th edition, Vol. 2. Wilmington, Delaware, U.S.A.: Burke's Peerage (Genealogical Books) Ltd, 2003.
* The Scots Peerage, Vol. III, edited by Sir James Balfour Paul
Ο **Όττο Σμιντ (Otto Schmidt)** είναι ένας αστεροειδής που περιφέρεται προς την εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,958. Ανακαλύφθηκε το 1948 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά του προς τιμή του Σοβιετικού αστρονόμου, γεωφυσικού, συγγραφέα και εξερευνητή των πόλων Όττο Γιούλιεβιτς Σμιντ (Отто Юльевич Шмидт, 1891-1956).

Αξιοσημείωτη είναι η πολύ μικρή εκκεντρότητα της τροχιάς του Όττο Σμιντ, δηλαδή η τροχιά του είναι σχεδόν κυκλική.

Φυσικά χαρακτηριστικά
---------------------

Η μέση διάμετρος του Όττο Σμιντ εκτιμάται σε 19,11 ± 1,2 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,1215 ± 0,017. Ο Όττο Σμιντ περιστρέφεται γύρω από τον εαυτό του πιθανώς μία φορά κάθε 15 ώρες περίπου.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2107 Ίλμαρι | 2108 Όττο Σμιντ | 2109 Ντοτέλ |
**Κοινοβουλευτικές εκλογές** διεξήχθησαν στο Τόγκο στις 20 Δεκεμβρίου 2018. Είχαν αρχικά προγραμματιστεί για τον Ιούλιο του 2018  αλλά αναβλήθηκαν μέχρις ότου η ECOWAS ζήτησε τη διεξαγωγή εκλογών στις 20 Δεκεμβρίου.  Τα κύρια κόμματα της αντιπολίτευσης, τα οποία σχημάτισαν τον συνασπισμό *Aliance C14,* μποϋκοτάρισαν τις εκλογές μετά την άρνηση του Προέδρου Φορ Γκνασινγκμπέ να ακυρώσει πλήρως τις προτεινόμενες συνταγματικές μεταρρυθμίσεις που θα του επιτρέψουν να κατέλθει υποψήφιος για άλλες δύο θητείες πέρα από την τρέχουσα θητεία του, που ολοκληρώνεται το 2020.

Εκλογικό σύστημα
----------------

Τα 91 μέλη της Εθνοσυνέλευσης εκλέγονται με αναλογική εκπροσώπηση σε κλειστές λίστες από 30 πολυεδρικές εκλογικές περιφέρειες που κυμαίνονται σε μέγεθος από δύο έως δέκα έδρες. Οι έδρες κατανέμονται με τη μέθοδο των υψηλότερων μέσων όρων .

Εκστρατεία
----------

Στις εκλογές κατατέθηκαν αιτήσεις για συμμετοχή από 105 πολιτικά κόμματα, μαζί με 25 καταλόγους ανεξάρτητων υποψηφίων. Συνολικά 850 ήταν οι υποψήφιοι για τις 91 διαθέσιμες έδρες.

Αποτελέσματα
------------

Το κυβερνών κόμμα του προέδρου Γκνασίνγκμπε Ένωση για τη Δημοκρατία κέρδισε τις περισσότερες έδρες στις εκλογές. 

| Κόμμα | Ψήφοι |  % | Έδρες | +/- |
| --- | --- | --- | --- | --- |
|  | Ένωση για τη Δημοκρατία |  |  | 59 | -3 |
|  | Ένωση Δυνάμεων για την Αλλαγή |  |  | 6 | +3 |
|  | Πατριωτικό Κίνημα για Δημοκρατία και Ανάπτυξη |  |  | 3 | Νέο |
|  | Νέα Δέσμευση του Τόγκο |  |  | 3 | - |
|  | Παναφρικανικό Δημοκρατικό Κόμμα |  |  | 1 | - |
|  | Κίνημα των Κεντρώων Ρεπουμπλικάνων |  |  | 1 | - |
|  | Παναφρικανική Πατριωτική Συσπείρωση |  |  | 0 | 0 |
|  | Ένωση Εθνικιστών για Εργασία |  |  | 0 | Νέο |
|  | Αφρική Τόγκο Οικολογία |  |  | 0 | Νέο |
|  | Κόμμα για τη Δημοκρατία και την Ανανέωση |  |  | 0 | Νέο |
|  | Αναδυόμενος Κύκλος Ηγετών |  |  | 0 | Νέο |
|  | Ανεξάρτητοι |  |  | 18 | +17 |
| Άκυρα / λευκά ψηφοδέλτια | 118.607 | - | - |  |
| **Σύνολο** | **1.869.717** | **100** | **91** | **0** |
| Εγγεγραμμένοι ψηφοφόροι / συμμετοχή | 3.155.837 | 59,25 | - | - |
| Πηγή: CENI |

Παραπομπές
----------

1. ↑  2018 African election calendar EISA
2. ↑  Togo: la CEDEAO tranche pour l'organisation des législatives le 20 décembre prochain La Tribune Afrique, 1 Αυγούστου 2018
3. ↑  Electoral system Αρχειοθετήθηκε 2019-08-25 στο Wayback Machine. IPU
4. ↑  Proclamation des resultats provisoires des elections legislatives 2018 CENI
5. ↑  Togo President's Party Wins Majority in Parliament Voice of America, με πληροφορίες από Agence France-Presse, 24 Δεκεμβρίου 2018.
Η **Χέντβιχ**, γερμ.: Hedwig von Württemberg (15 Ιανουαρίου 1547, Βασιλεία - 4 Μαρτίου 1590, Μάρμπουργκ) από τον Οίκο της Βυρτεμβέργης ήταν κόρη του δούκα της Βυρτεμβέργης και με τον γάμο της έγινε λαντγκραβίνα της Έσσης-Μάρμπουργκ.

Βιογραφία
---------

Ήταν η πρώτη κόρη του Χριστόφορου δούκα της Βυρτεμβέργης (1515–1568) και της Άννας-Μαρίας των Χόεντσολερν (1526–1589), κόρης του Γεωργίου μαργράβου του Βραδεμβούργου-Άνσμπαχ-Κούλμπαχ.

Παντρεύτηκε στις 10 Μαΐου 1563 στη Στουτγκάρδη τον Λουδοβίκο Δ΄ λάντγκραβο της Έσσης-Μάρμπουργκ (1537-1604). Ως αυστηρή Λουθηρανή είχε σημαντική επιρροή στον άνδρα της. Ως αποτέλεσμα, παρέμεινε με τον δούκα της Βυρτεμβέργης σε στενή θρησκευτική ένωση, αλλά επίσης ήρθε σε αντιπαράθεση με τον αδελφό του Γουλιέλμο Δ΄, ο οποίος ήθελε να ενώσει όλες τις προτεσταντικές δυνάμεις στη Γερμανία.

Η Χέντβιχ απεβίωσε το 1590 και τάφηκε δίπλα στον άνδρα της κάτω από το ίδιο μνημείο, με το άγαλμά της στην εκκλησία της Αγ. Μαρίας στο Mάρμπουργκ.

Oικογένεια
----------

Παντρεύτηκε το 1563 τον Λουδοβίκο Δ΄ λάντγκραβο της Έσσης-Μάρμπουργκ. Δεν απέκτησαν απογόνους.

Αναφορές και πηγές
------------------

1. 1 2  Darryl Roger Lundy: (Αγγλικά) *The Peerage*. p29890.htm#i298898. Ανακτήθηκε στις 9  Οκτωβρίου 2017.
2. ↑  p29890.htm#i298898. Ανακτήθηκε στις 7  Αυγούστου 2020.

Βιβλιογραφία
------------

* Wilhelm Münscher: *Versuch einer Geschichte der hessischen reformirten Kirche* σελ. 34

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 64442148
* GND: 104351225

 |

 |
Ψηφοδέλτιο
**Ψηφοδέλτιο** ονομάζεται ένα φύλλο χαρτιού το οποίο χρησιμοποιείται σε ψηφοφορίες. Πάνω στο ψηφοδέλτιο αναγράφονται προεκτυπωμένα τα ονόματα των Συνδυασμών (εάν υπάρχουν) και των υποψηφίων τους. Συνήθως σημειώνονται και άλλες πληροφορίες όπως ο αριθμός σταυρών που επιτρέπεται να σημειωθεί.

Τα ψηφοδέλτια κατασκευάζονται από λευκό χαρτί που χορηγεί το Δημόσιο. Τα αναγραφόμενα σε αυτά στοιχεία τυπώνονται σε μελανό (μαύρο) χρώμα.

Χρήση
-----

Αναγραφή ψήφου σε ψηφοδέλτιο
### Εκλογές και άλλες ψηφοφορίες

Ο ψηφοφόρος σημειώνει σε συγκεκριμένο χώρο του ψηφοδελτίου την προτίμησή του. Συνήθως σημειώνει ένα σταυρό σε μικρό κουτί δίπλα από το όνομα του υποψηφίου στον οποίο καταθέτει την ψήφο του. Σε άλλες περιπτώσεις σημειώνει την ψήφο του με διαφορετικό τρόπο. Για παράδειγμα, στις αμερικανικές Εκλογές ο ψηφοφόρος "μαυρίζει" με το στυλό του ένα οβάλ (αντί τετραγώνου) δίπλα από το όνομα κάθε υποψηφίου. Τέλος, σε ορισμένες περιπτώσεις το ψηφοδέλτιο είναι απλά μια λευκή κόλλα χαρτί και ο ψηφοφόρος αναγράφει ιδιόγραφα το όνομα του υποψηφίου της προτίμησής του.

### Δημοψηφίσματα

Ψηφοδέλτιο του δημοψηφίσματος του 2015. Διακρίνονται η ερώτηση του δημοψηφίσματος και οι επιλογές (ΝΑΙ ή ΟΧΙ).
Στα ψηφοδέλτια των δημοψηφισμάτων αναγράφεται αρχικά η ερώτηση που οι ψηφοφόροι καλούνται αν απαντήσουν θετικά ή αρνητικά. Στη συνέχεια αναγράφονται οι επιλογές ΝΑΙ ή ΟΧΙ. Ο ψηφοφόρος σημειώνει την προτίμησή του σε μια από τις δύο επιλογές.

### Λευκά και Άκυρα ψηφοδέλτια

Ανάμεσα στα ψηφοδέλτια που μοιράζονται στους ψηφοφόρους υπάρχει και μια λευκή κόλλα χαρτί, συνήθως μικρότερου μεγέθους από τα υπόλοιπα ψηφοδέλτια. Αυτή χρησιμοποιείται σε περίπτωση που ο ψηφοφόρος δεν προτιμάει κανέναν από τους υποψηφίους ή τις επιλογές της ψηφοφορίας. Χρησιμοποιείται επίσης ως διαμαρτυρία για το πολιτικό σύστημα. Επίσης ψηφοδέλτια στα οποία δεν διακρίνεται καθαρά η ψήφος ή αναγράφονται πράγματα τα οποία απαγορεύονται καλυπτόμενα από νομοθεσία (π.χ. αναγραφή ημισελήνου αντί σταυρού, αναγραφή άλλων λέξεων ή φράσεων ή άλλων ονομάτων κ.λπ). Τα λευκά ψηφοδέλτια δεν προσμετρώνται ως άκυρα, όπως επίσης δεν προσμετρώνται ως άκυρα και ψηφοδέλτια με κακώς σχεδιασμένους σταυρούς ή γραμμές που σχεδιάστηκαν καταλάθως.

Αμέσως μετά την σημείωση των σταυρών στο παραβάν, τα ψηφοδέλτια ρίχνονται στην κάλπη. Τα ψηφοδέλτια επίσης μπορούν αν αναγράφουν ήδη τους σταυρούς προτίμησης και να ρίχνονται απευθείας στην κάλπη. Τέλος, μπορούν να σταλούν ταχυδρομικώς (επιστολική ψήφος), ενώ στην ηλεκτρονική ψηφοφορία τα έντυπα ψηφοδέλτια δε χρησιμεύουν σε κάτι.

Παραπομπές
----------

1. 1 2  «ψηφοδέλτιο - Βικιλεξικό». *el.wiktionary.org*. Ανακτήθηκε στις 12 Νοεμβρίου 2020.
2. ↑  «Άρθρο 10 – Ψηφοδέλτια | Υπουργείο Εσωτερικών». *www.opengov.gr*. Ανακτήθηκε στις 12 Νοεμβρίου 2020.
3. ↑  «Το ψηφοδέλτιο του δημοψηφίσματος». *m.naftemporiki.gr*. Ανακτήθηκε στις 12 Νοεμβρίου 2020.
4. ↑  «Λευκή ψήφος». *Βικιπαίδεια*. 2020-08-26. .
5. ↑  «Εκλογές 2019: Πότε θεωρείται άκυρο ένα ψηφοδέλτιο». *Lawspot*. 25 Μαΐου 2019. Ανακτήθηκε στις 12 Νοεμβρίου 2020.
Συντεταγμένες: 53°24′31″N 13°8′34″E﻿ / ﻿53.40861°N 13.14278°E﻿ / 53.40861; 13.14278

Ο ποταμός Τολέζσε
Ο **Τολλένζε** (*Tollense*) είναι ποταμός στο Μεκλεμβούργο-Δυτική Πομερανία στη ΝΑ Γερμανία. Ο ποταμός ξεκινάει ως μια εκροή της λίμνης Τολένσεσι στο Νεοβραδεμβούργο. Ο Τολένζε είναι δεξιός παραπόταμος του ποταμού Πεένε και έχει μήκος 68 χλμ.

Ιστορία
-------

Σύμφωνα με αναφορές στα γερμανικά ΜΜΕ,ανθρώπινα απομεινάρια από την εποχή του χαλκού έχουν βρεθεί στην περιοχή που ονομάζεται "Τολλενζετάλ" (κοιλάδα του Τολένζε) από το 1997 που γίνονται οι έρευνες. Αρχαιολογική έρευνα που ξεκίνησε το 2008 στην περιοχή ανακάλυψε τοποθεσία περίπου 2 τετραγωνικών χλμ στην οποία βρέθηκαν τμήματα οστών που ανήκουν σε πάνω από 90 ανθρώπους. Επίσης βρέθηκαν ξύλινα όπλα και κεφαλές βελών. Τα ευρήματα αυτά,σύμφωνα με αρχαιολόγους δείχνουν ότι η περιοχή αποτέλεσε τόπο μάχης, στην οποία σκοτώθηκαν γύρω στους 200 ανθρώπους. Η μάχη έγινε το 1250 π.Χ. Εφόσον η πληθυσμιακή πυκνότητα τότε ήταν 5 άτομα ανά τ.χλμ, αυτή η μάχη είναι η πιο σημαντική που έχει γίνει στη Γερμανία την εποχή του χαλκού.

Παραπομπές
----------

1. ↑  Massacre at the Tollense, Spiegel Online (German)
2. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 237075496
* LCCN: sh2016001218

 |

 |
Το **χαβανέζικο μάμο** (Drepanis pacifica - Δρεπανίς η ειρηνική) ήταν ένα είδος σπίνου της οικογένειας των *Δρεπανιδιδών*. Ήταν ενδημικό στην Χαβάη. Εξαφανίστηκε εξαιτίας της απώλειας ενδιαιτημάτων και της υπερθήρευσης.

Περιγραφή
---------

Σχέδιο από τον Γουίλιαμ Έλλις
Το πουλί ήταν μαύρο με κίτρινα πούπουλα στα φτερά, στα πόδια και κοντά στην ουρά. Είχε μικρά μαύρα γυαλιστερά μάτια και ένα ελαφρός καμπυλωτό μαυριδερό ράμφος, γύρω στα 7,5 εκατοστά. Οι νεοσσοί πιθανόν να ήταν καφέ. Ζούσε στις κορυφές τον δέντρων και τρέφονταν με νέκταρ.

Επιρροές στον χαβανέζικο πολιτισμό
----------------------------------

Το μάμο ήταν ένα από τα πιο τιμημένα πουλιά στην Χαβανέζικη κοινωνία. Χρησιμοποιούσαν τα πορτοκαλί φτερά του για να φτιάξουν μανδύες και καπέλα για τους βασιλείς. Η θήρευση για τα φτερά του συνέβαλε στην παρακμή του πληθυσμού του. Ο κίτρινος μανδύας του βασιλιά Καμεχαμέχα ο Ά της Χαβάης ,όπου χρησιμοποιήθηκε από 7 μονάρχες, εκτιμάται ότι χρειάστηκαν 80.000 πουλιά για να ολοκληρωθεί. Οι χαβανέζοι αιχμαλώτιζαν τα πουλιά με τον εξής τρόπο: Μάζευαν την ρητίνη από διάφορα δέντρα όπως το σανταλόξυλο και ο αρτόκαρπος και έφτιαχναν με αυτό μία κολλώδη πάστα. Τοποθετούσαν αυτήν την κόλλα δίπλα στα άνθη όπου τρέφονταν τα μάμο. Τα πεινασμένα μάμο κάθονταν στα άνθη για να πιουν το νέκταρ και τα πόδια τους κολλούσαν στην πάστα με αποτέλεσμα να παγιδευτούν. Μερικοί επιστήμονες ισχυρίζονται ότι μετά την αποπτέρωση τα πουλιά κρατούνταν σαν κατοικίδια ή μαγειρεύονταν. Άλλοι πιστεύουν ότι αφήνονταν ελεύθερα. Ακόμα και αν ελευθερώνονταν τα πουλιά ήταν σε κατάσταση σοκ και κινδύνευαν να τραυματιστούν. Ωστόσο τα πουλιά της Χαβάης είναι σχετικά ήμερα και άφοβα όταν συλλαμβάνονται και επιβιώνουν στην αιχμαλωσία περισσότερο από τα άλλα πουλιά.

Επιπτώσεις των αποίκων
----------------------

Τα χαβανέζικα μάμο ήταν επίσης δημοφιλή και στους Ευρωπαίους συλλέκτες.

Οι Ευρωπαίοι άποικοι κατέστρεψαν τα δάση όπου ζούσε το μάμο για να φτιάξουν χωράφια και βοσκοτόπια. Τα βοοειδή περιφέρονταν ελεύθερα στα δάση καταστρέφοντας το οικοσύστημα. Το μάμο εξαφανίστηκε γρήγορα. 

Η γρίπη της ευλογιάς σκότωσε όλα τα εναπομείναντα πουλιά. Υπάρχουν πολλά δείγματα αυτού του πουλιού σε Αμερικάνικα και Ευρωπαϊκά μουσεία. Το μάμο φαίνεται να εξαφανίστηκε γύρω στο 1899 αλλά οι παρατηρήσεις αυτού του πουλιού συνεχίστηκαν για ακόμα μερικά χρόνια. Η τελευταία επιβεβαιωμένη έκθεση ήταν τον Ιούλιο του 1898 στο μεγάλο νησί της Χαβάης από τον Χένρυ Β. Χενσόου.

Παραπομπές
----------

1. ↑  BirdLife International (2012). «*Corvus hawaiiensis*». *IUCN Red List of Threatened Species. Version 2012.1*. International Union for Conservation of Nature. Ανακτήθηκε στις 16 Ιουλίου 2012.
2. ↑

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χαβανέζικο μάμο** |


|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Χαβανέζικο μάμο** |